Peter Scherhaufer (1942)

Prof. **Peter Scherhaufer** (pseudonymy *Šeri*, *Otto Horn Valencia*; * 31. júl 1942, Bratislava, Slovensko† 29. jún 1999, Brno, Česko) bol slovenský a český režisér.

## Život
Peter Scherhaufer sa narodil v Bratislave, kde vyštudoval strednú školu. Určitý čas bol robotníkom v uránových baniach v Čechách. Vyštudoval aj Janáčkovu akadémiu múzických umení v Brne odbor réžia, ktorú absolvoval v roku 1968. Režijne debutoval v roku 1967 v kabaretnom divadle *Večerní Brno*, v ktorom umelecky pracoval do roku 1970. Zároveň, s kolegami Zdenkom Pospíšilom a Evou Tálskou zakladali ochotnícke divadielko *Husa na provázku* v Brne, ktoré sa stalo vplyvným divadelným centrom určujúcim podobu súdobého divadla v Československu. V rokoch 1970 – 72 bol režisérom martinského Divadla SNP. Od roku 1973 sa opäť stal členom divadla *Husa na provázku* neskôr premenovanom na *Divadlo na provázku*, všetko v Brne. Medzi rokmi 19771979 viedol kurzy zamerané na réžiu pre ochotníkov, ktorí sa neskôr stali ochotníckymi divadelníkmi určujúcimi vývoj divadla. Hosťoval na mnohých scénach na Slovensku s experimentálnym divadlom *Divadlo na provázku*, na významných festivaloch v Európe a v 90. rokoch bol vedúcou osobnosťou ako vedúci ateliéru réžie a dekan a prorektor na JAMU.

## Dielo
Scherhaufer má na svojom konte 252 realizovaných inscenácií, z toho 66 uskutočnil v divadle *Husa na provázku ako notifikuje [[Česko-Slovenská filmová databáza|Česko-Slovenská filmová databáze]]*. Uvádzame niekoľko príkladov:
* *Hanibal pred bránami* od Petra Karvaša, 1967, debut
* *Pletky otecka a mamičky* (1970) - Divadlo SNP, autor:  Alfonso Poso
* *Clown Freddy* (1971), autor: Robert Thomas, divadelná hra
* *Posledná prekážka* (1972) od Štefana Králika, divadelná hra
* *Velký vandr* (1977), divadelná hra
* *Oblak v Kalhotách*, autor: Vladimír Majakovskij
* *Scénického čítanie zo súčasnej literatúry národov Sovietskeho zväzu* (1985), projekt
* *Cesty (Križovatky – Cestovné poriadky – Stretnutia)* (1984), projekt
* *Mir Caravane* (Moskva – Paríž 1989), medzinárodný projekt
* *Pas de deux* od Adi Ambrovej (1980, komorná inscenácia
* *Najdúch* (1974), autor Jonáš Záborský
* *Komédia bez zaľúbenia a so zaľúbením* (1975), autor: Gustáv Kazimír Zechenter-Laskomerský
* *[[René mládenca príhody a skúsenosti]]* (1976), autor: Jozef Ignác Bajza
* *Sluha dvoch pánov* (1977), autor: Carlo Goldoni
* *Misterio Buffo* (Divadlo na provázku Brno), autor: Dario Fo
* *Don Quijote* (1978), Miguel de Cervantes. Don Quijote de la Mancha (Divadelný súbor Jána Chalupku pri Dome kultúry v Brezne)
* *Hra lásky a náhody*, DAB Nitra (1978), od Marivauxa
* *Faustiáda* od Jonáša Záborského v Divadle pre deti a mládež v Trnave (1981)
* *Dva buchy a tri šuchy* od Juraja Palkoviča s ochotníkmi v Martine (1975)
* *Labyrint sveta a Lusthaus srdca* (1983), kolaboratívna réžia, rok 2002, scenár divadelnej drámy: Ludvík Kundera
* *Kemu ce treba* (Divadlo J. Záborského, Prešov 1991), projekt
* *Kde leží naša bieda* (Východoslovenské štátne divadlo, Košice-Prešov 1996), projekt
* *Bocatius* podľa hry Rudolfa Schustera, v plenére
* *Geometria mŕtvych bodov* (divadlo Ludus 1999), scénické čítanie šiestich poviedok
* *Čítanka z dejín divadelnej réžie*, 3 diely,  kniha Petra Scherhaufera podľa jeho zápiskov

## Bibliografia
* *Čítanka z dejín divadelnej réžie 3 : Od futuristov po Ejzenštejna, autor Peter Scherhaufer*, vydal: Divadelný ústav Bratislava 1999, ISBN 80-88987-02-4
* *Peter Scherhaufer - Učiteľ „šašků“*, autor: Dagmar Inštitorisová a kol., vydal: Bratislava : Eleonóra Nosterská-NM Code v spolupráci s Asociáciou Corpus, 2006. 309 s. ISBN 80-969195-1-2

## Referencie

Kategória:Slovenskí divadelní režiséri
Kategória:Slovenskí televízni režiséri
Kategória:Absolventi Janáčkovej akadémie múzických umení
Kategória:Osobnosti z Bratislavy